- నెస్లే భారత్‌లో అంతర్భాగం
- పాలోత్పత్తులు, చాక్లెట్లు, కన్ఫెక్షనరీ రంగాల్లో విస్తరిస్తాం
- నెస్లే ఇండియా కొత్త అధినేత సురేష్‌ నారాయణన్‌
న్యూఢిల్లీ: మ్యాగి నూడిల్స్‌ త్వరలోనే మళ్లీ భారత్‌లోని రిటైల్‌ మార్కెట్లోకి అందుబాటులోకి వస్తుందని నెస్లే ఇండియా సంస్థ కొత్త అధినేత సురేష్‌ నారాయణన్‌ తెలిపారు. గత 30 ఏళ్ల చరిత్రలో నెస్లే సంస్థ మొట్టమొదటి సారిగా జూన్‌తో ముగిసిన త్రైమాసికంలో నష్టాలను మూటగటు ్టకోవడం పట్ల ఆయన ఆవేదన వ్యక్తం చేశారు. శనివారం అధికారికంగా తమ పదవిని చేపట్టిన నారాయణన్‌ (55) విలేఖరులతో మాట్లాడుతూ మ్యాగీని ప్రజలకు అందుబాటులో ఉంచడమే తన మొదటి కీలక కర్తవ్యమని ఆయన అన్నారు. వీటితో పాటు భారత్‌లో మరింత విస్తరించేందుకు నష్ట నివారణకు గాను తాము పాలు, పాలోత్పత్తులు, చాక్లెట్లు, కన్ఫెక్షనరీలతో పాటు ఇతర రంగాలపై కూడా దృష్టి పెట్టినట్లుగా ఆయన వివరించారు. ఆయా రంగాలలో కొత్త ఉత్పత్తులను తీసుకు వచ్చేందుకు గల అవకాశాలను తాము అన్వేషి స్తున్నట్లుగా ఆయన తెలిపారు. నెస్లే ఈ దేశంలో భాగమని ఆయన అన్నారు. గత వంద సంవత్సరాలుగా తాము ఇక్కడ ఉంటూ ఇక్కడి చట్టాలు, అధికారిక వర్గాలను గౌరవిస్తూ వస్తున్నామని ఆయన అన్నారు. అయితే ఎంత కాలంలో మ్యాగీ తిరిగి మార్కెట్లకు వచ్చేది నిర్దిష్టంగా ఇక్కడ వెల్లడించలేదు. ఈ అంశం కోర్టు పరిధిలో ఉందని నిషేధాన్ని సవాలు చేస్తూ తాము న్యాయం కోసం వేచి చూస్తున్నట్లుగా ఆయన తెలిపారు. నిషేధం కారణంగా సంస్థ హోల్‌సేల్‌ విభాగం నిర్వీర్యంగా తయారైందని అన్నారు. చాలా మంది ఉపాధికి విఘాతం కలిగినట్లు తెలిపారు.మ్యాగీ నిషేధం కారణంగా జూన్‌తో ముగిసిన త్రైమాసికానికి నెస్లే ఇండియా సంస్థ రూ.64.40 కోట్ల నష్టాన్ని మూటగట్టుకుంది. నెస్లేకు పూర్వవైభవాన్ని తేవడానికి గాను తాము ప్రచార వ్యయాన్ని బాగా పెంచనున్నట్లుగా తెలిపారు.
మీ స్నేహితులకు రికమెండ్ చెయ్యండి